stanford-oval/wikipedia huggingface dataset:
ขบวน (ไม่เป็นทาง)
เนื้อเรื่อง > ซีซัน ซือ

อาคางิ โนบุโอะ หนุ่มพนักงานส่งของ , อาโอยางิ มิสุกิ สาวมัธยมปลาย และ โมเองิ ยูเมเรีย พนักงานสาวที่ชื่นชอบคอสเพลย์ ได้ถูก ฮาคาเสะ ฮิโรโยะ เจ้าของร้านคาเฟ่ ฐานทัพลับเซ็นไตคาเฟ่ ขอร้องให้ปกป้องย่านการค้าอากิฮาบาระในนาม อากิบะเรนเจอร์ โดยพวกเขาต้องปกป้องอากิฮาบาระจากการรุกรานของ มารุชีน่า และ เดลูไนท์ ภายใต้ชื่อ กลุ่มนิติบุคคล สเตม่า โอสึ  ด้วยพลังจินตนาการและอุปกรณ์ที่ถูกสร้างขึ้นโดย สึซึคิ ทาเคฮิโระ นักวิทยาศาสตร์ที่มีชื่อเสียง
อากิบะเรนเจอร์ สามารถเอาชนะสเตม่า โอสึ ได้เป็นผลสำเร็จแต่กลับต้องแลกกับการลาออกอย่างกะทันหันของ มิสุกิ ที่ได้รับคัดเลือกให้เป็นเจ้าหน้าที่ CIA  จึงทำให้อากิบะเรนเจอร์ต้องยุบกลุ่มในที่สุด จนกระทั่ง 9 เดือนให้หลัง
การรุกรานของศัตรูกลุ่มใหม่เริ่มต้นขึ้น เมื่อ จักรวรรดิแท้ ที่สร้างขึ้นใหม่ในใต้ดินด้วยสติปัญญาจากมิติใหม่ บารอส w (บารอส วาระ) ที่มีแกนนำโดย ทูโชกุน โอตาคุวัยทำงานที่ชื่นชอบเหล่าร้ายในซูเปอร์เซ็นไตในยุค 80 พร้อมกับ มารุชีน่า ที่รอดตายจากศึกครั้งก่อน ได้ใช้พลังจินตนาการแปรสภาพเป็นพลังงานชั่วร้ายและเปลี่ยนแปลงประวัติศาสตร์ของซูเปอร์เซ็นไตในโลกแห่งความเป็นจริงจนเกิดความวุ่นวายขึ้นมา เป็นเหตุให้อากิบะเรนเจอร์ต้องกลับมารวมตัวและปกป้องโลกอีกครั้ง แต่ด้วยการลาออกของมิสุกิ ทำให้พลังของอากิบะเรนเจอร์ไม่สามารถต่อกรได้ จึงได้ตามหาอากิบะบลูคนใหม่ขึ้นมาเพื่อให้พลังของอากิบะเรนเจอร์ครบสมบูรณ์
อิวาชิมิซึ ลูนะ เด็กสาวมัธยมปลายที่มีความฝันที่จะเป็นไอดอล ได้จับผลัดจับผลูได้เป็นอากิบะบลูคนที่ 2 โดยบังเอิญเนื่องจาก นามสกุลมีคำว่าสีน้ำเงินอยู่ในนามสกุล และชื่อจริงที่คล้ายกับมิสุกิ ทำให้อากิบะเรนเจอร์กลับมาครบทีม 3 คนอีกครั้ง แต่การร่วมมือกับสมาชิกใหม่กลับเต็มไปด้วยปัญหาต่างๆและการรุกรานของ บารอส w จึงทำให้อากิบะเรนเจอร์ต้องทำงานหนักกว่าเดิมเป็น 2 เท่า
ตัวละคร > ขบวนการอย่างเป็นทางการ

เดกะเรด
เดกะเรด
เดกะบลู
เดกะกรีน
เดกะเยลโล่
เดกะพิงค์
โบเคนเรด
โบเคนเรด
โบเคนแบล็ค
โบเคนบลู
โบเคนเยลโล่
โบเคนพิงค์
เรดฮอว์ก
เรดฮอว์ก
แบล็คคอนดอร์
เยลโล่โอว์
ไวท์สวอน
บลูสวอโลว์
ตัวละคร > กลุ่มนิติบุคคล สเตม่าโอสึ

กลุ่มนิติบุคคล สเตม่าโอสึ (邪団法人ステマ乙) คือ องค์กรชั่วร้ายที่แฝงมาในรูปแบบของกลุ่มนิติบุคคล มีเป้าหมายในการยึดครองโลกด้วยการรุกรานอากิฮาบาระ ด้วยลบล้างความโมเอะในเมืองนี้ แต่เมื่อ ด็อกเตอร์ Z เข้ามาปกครองได้เปลี่ยนชื่อเป็น จักรวรรดิเดลูชัน (デリュージョン帝国)
ตัวละคร > จักรวรรดิแท้จริงที่ถูกสร้างขึ้นใหม่ในใต้ดินด้วยสติปัญญาจากมิติใหม่ บารอส w

จักรวรรดิแท้จริงที่ถูกสร้างขึ้นใหม่ในใต้ดินด้วยสติปัญญาจากมิติใหม่ บารอส w (新次元頭脳改造地下真帝国バロスｗ, ชินจิเก็นซุโนไคโซชิกะชินเทย์โคคุ บารอส วาระ) คือ กลุ่มองค์กรชั่วร้ายที่ทูโชกุนก่อตั้งขึ้นมา โดยชื่อองค์กรมาจากชื่อกลุ่มองค์กรของฝ่ายศัตรูของ ไดน่าแมน, ไบโอแมน, แฟลชแมน, มาสค์แมน, ไลฟ์แมน และ เจ็ทแมน เป้าหมายของ บารอส w คือทำลายข้อมูลของซูเปอร์เซ็นไตและทำลายโลกสมมุติและโลกแห่งความเป็นจริงด้วยพลังจินตนาการชั่วร้าย
อนิเมะและโทคุซัทสึที่ปรากฏในเรื่อง > งานโรงเรียนนิจิโยเมะ ซึคิวน์อาโออิ

งานโรงเรียนนิจิโยเมะ ซึคิวน์อาโออิ (にじよめ学園ズキューーン葵) เป็นอนิเมะที่ออกอากาศในช่วงดึก ผลิตโดย STUDIO BELL VILLAGE
อนิเมะและโทคุซัทสึที่ปรากฏในเรื่อง > ซูเปอร์เซ็นไตซีรีส์

โมเอะ โมเอะ ซึคิวน์ เป็น อากิบะเลเซอร์ (アキバレイザー)
อิทัสชาร์โรโบ เป็น โมโซเฮนเคย์ อากิวัลคันโรโบ (妄想変形アキバルカンロボ)
แมชชีน อิทัสชาร์ เป็น แมชชีน อากิวัลคัน (マシーンアキバルカン)
ไดโซเรเตะ แคนนอน เป็น โมโซจูคาคิ อากิบะ เมทีเออร์ แคนนอน (妄想重火器アキバメテオキャノン)
เดกะวัปเปอร์ เป็น อากิบะวัปเปอร์ (アキバワッパー)
โบเคนสคูปเปอร์ เป็น อากิบะสคูปเปอร์ (アキバスコッパー)
เจ็ทวิงเกอร์ เป็น อากิบะวิงเกอร์ (アキバウィンガー)
อนิเมะและโทคุซัทสึที่ปรากฏในเรื่อง > อนิเมะและโทคุซัทสึที่ปรากฏในเรื่อง (ซีซัน ซือ)

ทั้งนี้เป็นการล้อเลียนละครโทคุซัทสึเรื่อง นินจาแคปเตอร์ โดยนำตัวละครดั้งเดิมเป็นตัวละครในรูปแบบสาวน้อยเวทมนตร์
รายชื่อตอน > ฤดูกาลที่ 1

| ตอนที่ | ชื่อตอน | ผู้เขียนบท | ออกอากาศครั้งแรก  |  |
| --- | --- | --- | --- | --- |
 

| 01 | "ความน่าอายคือพลัง"   (痛さは強さ)  | อารางาวะ นารุฮิสะ | 6 เมษายน 2012 |  |
| 2 | "จินตนาการฟูลบลาสต์สีแดงฉานปลุกวิญญาณ"   (再起する痛魂が喚ぶ赤き妄想のフルブラスト)  | อารางาวะ นารุฮิสะ | 13 เมษายน 2012 |  |
| 3 | "อ๊ายอาย! การผจญภัยของเหล่าฮีโร่หัวทิ่มบ่อ!!"   (痛タッ！酔いどれヒーロー大冒険！！)  | โคมุระ จุนโกะ | 20 เมษายน 2012 |  |
| 4 | "พลังที่ถูกห้ามกับความน่าอายที่อ่อนหัด"   (禁じられた妄想は青い背徳の痛み)  | โคมุระ จุนโกะ | 27 เมษายน 2012 |  |
| 5 | "น่าอ๊ายน่าอาย ☆ เยลโล่มาม๊า"   (イタイタ☆イエローママ)  | โคมุระ จุนโกะ | 4 พฤษภาคม 2012 |  |
| 6 | "จงโบยบินสู่ฟากฟ้า! กับดักน่าอายในการถ่ายทำ"   (はばたけ大御所！妄想撮影所の痛い罠)  | อารางาวะ นารุฮิสะ | 11 พฤษภาคม 2012 |  |
| 7 | "พลังจินตนาการของอิแตชเชอร์ จงทะลุขีดจำกัด!"   (妄走イタッシャー限界突破せよ！)  | อารางาวะ นารุฮิสะ | 18 พฤษภาคม 2012 |  |
| 8 | "ความน่าอายของสายสัมพันธ์ระหว่างฝึกเพื่อเส้นทางสู่ทางการ"   (痛き特訓の絆は公認ロードの陰謀交差点)  | โคมุระ จุนโกะ | 25 พฤษภาคม 2012 |  |
| 9 | "ขบวนการน่าอาย สลายโต๋"   (痛戦隊、解散。)  | โคมุระ จุนโกะ | 1 มิถุนายน 2012 |  |
| 10 | "คำสาปแห่ง Z ที่ไม่เห็นจะน่าอายและการเริ่มต้นบทใหม่"   (非痛なるZの呪い ― そして新章へ)  | อารางาวะ นารุฮิสะ | 8 มิถุนายน 2012 |  |
| 11 | "รุ่นที่สองนั้นเป็นนักรบสดใสจนไม่เห็นจะน่าอาย"   (二代目はサワヤカ無痛戦士)  | อารางาวะ นารุฮิสะ | 15 มิถุนายน 2012 |  |
| 12 | "ขายหน้ารอบสุดท้าย ลาก่อนหน่วยรบจินตนาการ"   (最痛回　さらば妄想戦隊)  | อารางาวะ นารุฮิสะ | 22 มิถุนายน 2012 |  |
| 13 | "สำนึกผิด! แค่ไม่ขายหน้าก็ออลไรท์!"   (反省会！痛くなければザッツオーライ！)  | โคมุระ จุนโกะ | 29 มิถุนายน 2012 |  |
รายชื่อตอน > ถดูกาลที่ 2

| ตอนที่ | ชื่อตอน | ผู้เขียนบท | ออกอากาศครั้งแรก  |  |
| --- | --- | --- | --- | --- |
 

| 14 | "สงครามจินตนาการ"   (妄想大戦)  | อารางาวะ นารุฮิสะ | 5 เมษายน 2013 |  |
| 15 | "จิ้นกับอาหารจีน"   (妄想中華)  | อารางาวะ นารุฮิสะ | 12 เมษายน 2013 |  |
| 16 | "จิ้นกับหมัดมวย"   (妄想拳劇)  | อารางาวะ นารุฮิสะ | 19 เมษายน 2013 |  |
| 17 | "เทพธิดาสุดจิ้น"   (妄想女神)  | อารางาวะ นารุฮิสะ | 26 เมษายน 2013 |  |
| 18 | "จิ้นอิมพอร์ต"   (妄想輸入)  | อารางาวะ นารุฮิสะ | 3 พฤษภาคม 2013 |  |
| 19 | "จิ้นกับสาวๆ"   (妄想娘娘（ニャンニャン）)  | อารางาวะ นารุฮิสะ | 10 พฤษภาคม 2013 |  |
| 20 | "จิ้นกับนินจา"  "Mōsō Kanja" (妄想間者)  | อารางาวะ นารุฮิสะ | 17 พฤษภาคม 2013 |  |
| 21 | "จิ้นบู๊สุดงาม"  "Mōsō Bitō" (妄想美闘)  | อารางาวะ นารุฮิสะ | 24 พฤษภาคม 2013 |  |
| 22 | "จิ้นหุ่นตัวที่สอง"   (妄想弐號)  | อารางาวะ นารุฮิสะ | 31 พฤษภาคม 2013 |  |
| 23 | "จิ้นกับสัพเพเหระ"   (妄想枕語)  | อารางาวะ นารุฮิสะ | 7 มิถุนายน 2013 |  |
| 24 | "จิ้นกับฐานทัพ"   (妄想墓地)  | อารางาวะ นารุฮิสะ | 14 มิถุนายน 2013 |  |
| 25 | "จิ้นกับสาวก"   (妄想使徒)  | อารางาวะ นารุฮิสะ | 21 มิถุนายน 2013 |  |
| 26 | "จิ้นรวมฮิต"   (妄想集編)  | อารางาวะ นารุฮิสะ | 28 มิถุนายน 2013 |  |
เพลงประกอบ > เพลงเปิดเรื่อง

"ฮิโคนินเซ็นไต อากิบะเรนเจอร์" (ญี่ปุ่น: 非公認戦隊アキバレンジャー; โรมาจิ: Hikounin Sentai AKibaranger)
"อากิบะเรนเจอร์ ซีซั่นซือ! เดะโมะ เดโม่เวอร์ชัน" (ญี่ปุ่น: アキバレンジャー シーズン痛! ～でもDEMOバージョン～; โรมาจิ: Akibaranger Season Tsuu! ~Demo DEMO Version~) (ตอนที่ 1)
"อากิบะเรนเจอร์ ซีซั่นซือ!" (ญี่ปุ่น: アキバレンジャー シーズン痛!; โรมาจิ: Akibaranger Season Tsuu!) (ตอนที่ 2 - 13)
เพลงประกอบ > เพลงปิดเรื่อง

"อะชิตะ วะ อากิบะ โนะ คะเซะ งะ ฟุคุ" (ญี่ปุ่น: 明日はアキバの風が吹く; โรมาจิ: Ashita wa Akiba no Kaze ga Fuku)
"ซูเปอร์เซ็นไต ☆ ฮิโคนินโอเอ็นกะ" (ญี่ปุ่น: スーパー戦隊☆非公認応援歌; โรมาจิ: Super Sentai ☆ Hikounin Ouenka) (ตอนที่ 1)
"ไฟท์! ซันวัลคันโรโบ" (ญี่ปุ่น: ファイト!サンバルカンロボ; โรมาจิ: Fight! Sun Vulcan Robo) (ตอนที่ 2)
"Go! Love Sick" (ตอนที่ 3)
"แคปตัน ชุชุชุ" (ญี่ปุ่น: キャプたん Chu-Chu-Chu; โรมาจิ: Cap-tan Chu-Chu-Chu) (ตอนที่ 4)
"girls in trouble! DEKARANGER" (ตอนที่ 5)
"ยูเมะ โอะ คานะเอเตะ ไดน่าแมน ~ฮากิวาระ ซาโยโกะ เวอร์ชัน~" (ญี่ปุ่น: 夢をかなえてダイナマン～萩原佐代子バージョン～; โรมาจิ: Yume o Kanaete Dynaman ~Hagiwara Sayoko Version~) (ตอนที่ 6)
"ชินเคนมัตสึริ" (ญี่ปุ่น: シンケン祭り; โรมาจิ: Shinken Matsuri) (ตอนที่ 7)
"ซูเปอร์เซ็นไต ☆ ฮิโคนินโอเอ็นกะ ~โมโซเซนชิเวอร์ชัน~" (ญี่ปุ่น: スーパー戦隊☆非公認応援歌; โรมาจิ: Super Sentai ☆ Hikounin Ouenka ~Mousou Senshi Version~) (ตอนที่ 8)
"HOT! HOT! กาโอมัซเซิล!!" (ญี่ปุ่น: HOT! HOT! ガオマッスル!!; โรมาจิ: HOT! HOT! Gao Muscle!) (ตอนที่ 9)
"คิ โนะ เซอิคานะ" (ญี่ปุ่น: 気のせいかな; โรมาจิ: Ki no Seikana) (ตอนที่ 10)
"Dora! ~มาโจบันโดร่า โนะ ธีม~" (ญี่ปุ่น: Dolla! ～魔女バンドーラのテーマ～; โรมาจิ: Dora! ~Majo Bandora no Theme~) (ตอนที่ 11)
"ช็อตบอมเบอร์ เซนเรียวคุชูจู" (ญี่ปุ่น: ショットボンバー全力集中; โรมาจิ: Shot Bomber Zenryoku Shouchuu) (ตอนที่ 12)
"ซูเปอร์เซ็นไต ☆ ฮิโคนินโอเอนกะ ~ver. MAX!!~" (ญี่ปุ่น: スーパー戦隊☆非公認応援歌; โรมาจิ: Super Sentai ☆ Hikounin Ouenka ~ver. MAX!!~) (ตอนที่ 13)
เพลงประกอบ > เพลงประกอบในเรื่อง

"Machine อิทัตชาร์" (ญี่ปุ่น: Machineイタッシャー！; โรมาจิ: Machine Itasshā!)
"Heroic lily"
การออกอากาศ

ขบวน (ไม่เป็นทาง) การ อากิบะเรนเจอร์ ออกอากาศทุกวันศุกร์เวลา 1:30 น. - 2:00 น. ทางช่องสถานีโทรทัศน์ดาวเทียม BS อาซาฮิ ออกฉายครั้งแรกเมื่อวันที่ 6 เมษายน ค.ศ. 2012 จนถึงวันที่ 29 มิถุนายน ในปีเดียวกัน และออกอากาศอีกครั้งทุกวันจันทร์เวลา 1:00 น. - 1:30 น. ทางช่องสถานีโทรทัศน์ดาวเทียม โตเกียว MX เมื่อวันที่ 9 เมษายน ค.ศ. 2012 ถึงวันที่ 27 มิถุนายน ในปีเดียวกัน ต่อมาในฤดูกาลที่ 2 ได้ออกอากาศทางช่องสถานีโทรทัศน์ดาวเทียม BS อาซาฮิ เมื่อวันที่ 5 เมษายน ค.ศ. 2013 ทุกวันศุกร์ เวลาเดิม และออกอากาศอีกครั้งทุกวันจันทร์เวลา 1:00 น. - 1:30 น. ทางช่องสถานีโทรทัศน์โตเกียว MX เมื่อวันที่ 8 เมษายน ค.ศ. 2013 ถึง 26 มิถุนายน ปีเดียวกัน และ ทางช่องสถานีโทรทัศน์ซันเทเลวิชัน ออกอากาศทุกวันจันทร์เหมือนกับช่อง โตเกียว MX แต่ออกอากาศเป็นเวลา 23:00 น. - 0:00 น. วันเดียวกับวันแรกที่ช่อง โตเกียว MX แต่ออกอากาศจนถึงวันที่ 1 กรกฎาคม
ในส่วนของประเทศไทยลิขสิทธิ์ในการจัดจำหน่ายเป็นของบริษัท โรส มีเดีย แอนด์ เอ็นเตอร์เทนเมนท์ จำกัด ใช้ชื่อเรื่องว่า ขบวน (ไม่เป็นทาง) การ อากิบะเรนเจอร์ โดยใช้ทีมพากย์พันธมิตรเป็นผู้ให้เสียงพากย์ภาษาไทย แต่อย่างไรก็ตามเรื่องนี้ไม่ได้มีการออกอากาศทางโทรทัศน์แต่อย่างใด มีเพียงแค่ถูกวางจำหน่ายในรูปแบบ DVD เท่านั้น
แหล่งข้อมูลอื่น

เว็บไซต์อย่างเป็นทางการ
บะหมี่เย็นเบ็ปปุ

เบปปุบะหมี่เย็น
บะหมี่เย็นเบ็ปปุ (ญี่ปุ่น: 別府冷麺; โรมาจิ: Beppu reimen) เป็นบะหมี่เย็นที่พบได้ในเมืองเบ็ปปุ จังหวัดโออิตะ
ภาพรวม

เส้นบะหมี่ที่ใช้ทำจาก แป้งสาลีและแป้งโซบะ ส่วนซุปทำจากอาหารทะเลและนำมาปรุงในแบบญี่ปุ่น
กล่าวกันว่ามีต้นกำเนิดประมาณ ปี 1950 เมื่อร้านอาหารเปิดขึ้นโดยเชฟที่ถูกนำกลับมาจาก แมนจูเรีย ซึ่งมีชาวเกาหลีอาศัยอยู่จำนวนมาก ปัจจุบันมีร้านอาหารประมาณ 60 ร้านที่ให้บริการบะหมี่เย็นเบ็ปปุใน เมืองเบ็ปปุ มีประมาณ 70 ร้าน ร้านค้าเหล่านี้แบ่งออกเป็นสองประเภทใหญ่ ๆ ได้แก่ ร้านบะหมี่เย็นเฉพาะทางและร้านยากินิกุ บะหมี่เย็นเบ็ปปุซึ่งมีขายตามร้านบะหมี่เย็นเฉพาะทางนั้นเป็นบะหมี่เส้นหนาและเหนียวนุ่มที่เสิร์ฟพร้อมกับ กิมจิกะหล่ำปลี ในขณะที่เส้นบะหมี่เย็นเบ็ปปุที่ทำที่ร้านยากินิกุจะมีเส้นเนื้อเนียนและบางปานกลาง เสิร์ฟพร้อมกับกิมจิผักกาดขาว นอกจากนี้ บะหมี่เย็นเบ็ปปุยังถูกเพิ่มเข้ามาในเมนูไม่เฉพาะที่ร้านบะหมี่เย็นเฉพาะทางและร้านยากินิกุเท่านั้น แต่ยังรวมถึงร้านอาหารมากมาย เช่น ร้านราเม็งทั่วไปและบาร์อิซากายะ
ลอว์สันได้เปิดตัวบะหมี่เย็นเบ็ปปุที่ร้านค้า 923 แห่งในพื้นที่คิวชูในเดือนกรกฎาคม 2010 และมียอดขายประมาณ 75,000
บอร์ดรูม (บริษัท)

| --- | --- |
ก่อตั้ง: 2019; 6 ปีที่แล้ว (2019)
ผู้ก่อตั้ง: เควิน ดูแรนด์ ริช ไคลแมน
สำนักงานใหญ่: สหรัฐอเมริกา
พื้นที่ให้บริการ: ทั่วโลก
พนักงาน: 25 (2022)
เว็บไซต์: boardroom.tv
บอร์ดรูม เป็นเครือข่ายสื่อของสหรัฐอเมริกาทางด้านกีฬา ความบันเทิง และวัฒนธรรม ก่อตั้งในปี 2019 โดยเควิน ดูแรนด์และริช ไคลแมน
ประวัติ

เมื่อวันที่ 24 กันยายน 2018 อีเอสพีเอ็นและดูแรนด์ได้ประกาศแผนสำหรับ The Boardroom ซึ่งเป็นซีรีส์ 6 ตอนที่ดำเนินรายการโดยไคลแมนและเจย์ วิลเลียมส์ รายการเปิดตัวเมื่อวันที่ 11 กุมภาพันธ์ 2019 โดยมีแขกรับเชิญ ได้แก่ เลอบรอน เจมส์, พีเจ ทัคเกอร์, มาเวอริค คาร์เตอร์, อังเดร อิกัวดาลา, แจ็ค ดอร์ซีย์, ซีเจ แมคคอลลัม และเบรียนนา สจ๊วต
ภายในปี 2019 บอร์ดรูมได้กลายเป็นเครือข่ายสื่อแบบสแตนด์อโลนและขยายตัวในปี 2020 ระหว่างการระบาดของไวรัสโคโรนาซึ่งไคลแมนบอกกับฟอบส์ว่าเป็น "ช่วงเวลาสำคัญ" สำหรับบริษัท ฤดูกาลที่สองของ "The Boardroom" ออกอากาศครั้งแรกทาง อีเอสพีเอ็น+ เมื่อวันที่ 12 กุมภาพันธ์ 2020 ในช่วงปลายปีนั้น บอร์ดรูมได้ประกาศเปิดตัวพอดแคสต์สองรายการ ได้แก่ "Out of Office with Rich Kleiman" และ "The ETCs with Kevin Durant"
ณ เดือนมิถุนายน 2022 ดิแอทเลติก รายงานว่า บอร์ดรูมเป็นบริษัทที่มีพนักงาน 25 คน โดยมีสื่อทางดิจิทัลทั้ง พอดแคสต์ วิดีโอ และเนื้อหาทางโซเชียลมีเดีย เครือข่ายมีความร่วมมือกับแบรนด์ต่างๆ เช่น Weedmaps, Coinbase และ FanDuel ในความร่วมมือกับโชว์ไทม์, บอร์ดรูมได้ผลิตสารคดีเรื่อง NYC Point Gods ซึ่งออกอากาศตอนแรกเมื่อวันที่ 29 กรกฎาคม 2022
ฉ่าช้านแท้ง

ฉ่าช้านแท้ง (จีนตัวย่อ: 茶餐厅; จีนตัวเต็ม: 茶餐廳; พินอิน: chácāntīng; ยฺหวิดเพ็ง: caa4 caan1 teng1; "ภัตตาคารชา") หรือ คาเฟ่ฮ่องกง (อังกฤษ: Hong Kong-style cafe) หรือ ไดเนอร์ฮ่องกง (อังกฤษ: Hong Kong-style diner) เป็นภัตตาคารรูปแบบหนึ่งที่มีที่มาจากฮ่องกง ฉ่าช้านแท้งสามารถพบได้ทั่วไปในฮ่องกง มาเก๊า และ มณฑลกวางตุ้ง เนื่องมาจากคลื่นผู้อพยพจากฮ่องกงในทศวรรษ 1980s ทำให้ยังมีฉ่าช้านแท้งเปิดอยู่ในชุมชนชาวจีนโพ้นทะเลในประเทศตะวันตก เช่น ออสเตรเลีย, แคนาดา, สหราชอาณาจักร, สหรัฐอเมริกา ร้านอาหารรูปแบบนี้ถูกนำไปเปรียบเปรยกับคาเฟ่กรีสซีสปูน หรือไดเนอร์แบบอเมริกัน เนื่องด้วยมีรายการอาหารที่ดีและราคาย่อมเยาว์ โดยมีอาหารจากอาหารฮ่องกง และ อาหารตะวันตกแบบฮ่องกง
ประวัติศาสตร์

นับตั้งแต่ทศวรรษ 1850s อาหารตะวันตกในฮ่องกงมีให้บริการเพียงในภัตตาคารเต็มระดับ ซึ่งเป็นสิ่งที่เข้าถึงได้เฉพาะเพียงชนชั้นสูงและผู้มีเงิน คนท้องถิ่นซึ่งส่วนใหญ่เป็นชนชั้นแรงงานไม่สามารถเข้าถึงอาหารเช่นนี้ได้ ในทศวรรษ 1920s มื้ออาหารในภัตตาคารแบบตะวันตกอาจมีราคาถึง 10 ดอลล่าร์ ในขณะที่คนพื้นถิ่นมีรายรับ 10-15 ดอลล่าร์ ต่อเดือน
หลังสิ้นสุดสงครามโลกครั้งที่สอง ฮ่องกงมีอิทธิพลจากวัฒนธรรมอังกฤษสูงมาก ดังที่พบได้จากคนท้องถิ่นเริ่มใส่นมในชาและทานเค้ก ชาวฮ่องกงบางส่วนจึงเริ่มตั้ง ฉ่าช้านแท้ง ขึ้นเพื่อพุ่งเป้าไปที่กลุ่มลูกค้าที่เป็นคนท้องถิ่น โดยให้บริการอาหารกวางตุ้ง-ตะวันตก และเครื่องดื่ม ซึ่งมีราคาถูกมากจนทำให้เป็นที่เรียกกันว่า "อาหารตะวันตกราคาถูก" หรือ "อาหารตะวันตกราดซีอิ๊ว" (豉油西餐)
ในทศวรรษ 1950s - 60s ร้านอาหารประเภทนี้ได้เปิดตัวขึ้นมากมายควบคู่กับรายรับของชนชั้นแรงงานที่มากขึ้นตาม ซึ่งทำให้ "อาหารตะวันตก" แบบนี้มีราคาเข้าถึงได้ง่ายขึ้น ร้านอาหารพวก "อาหารฝรั่งราดซีอิ๊ว" และ bing sutt ("ห้องน้ำแข็ง") ต้องแปรสภาพมาเป็น ฉ่าช้านแท้ง เพื่อตอบรับกับความต้องการสูงสำหรับอาหารฮ่องกง-ตะวันตกที่ให้บริการรวดเร็วและราคาเข้าถึงได้
ต่อมาการบริหารงานของร้านประเภทนี้ได้ปรับตัวให้เข้ากับสภาวะเศรษฐกิจของฮ่องกงและสังคมฮ่องกง ในระหว่างวิกฤตการณ์การเงินเอเชีย ปี 1997 ร้านอาหารประเภทนี้ยิ่งได้รับความนิยมสูงขึ้นอีกเนื่องจากยังคงให้บริการอาฟารที่ราคาถูกที่สุดแก่สาธารณชน
กระทั่งปี 2007 ได้มีการออกกฎหมายให้ในฮ่องกงห้ามสูบบุหรี่ในที่ปิดเช่นร้านอาหาร ก่อนหน้านี้ ตาม ฉ่าช้านแท้ง อนุญาตให้สามารถสูบบุหรี่ได้ และเด็กเสิร์ฟบางคนยังสูบบุหรี่ขณะทำงานด้วยซ้ำ ในปีเดียวกัน ได้มีนักการเมืองฮ่องกงเสนอให้ขึ้นทะเบียน ฉ่าช้านแท้ง ในรายชื่อมรดกทางวัฒนธรรมที่จับต้องไม่ได้ของยูเนสโกเนื่องด้วยความสำคัญต่อสังคมฮ่องกง และในสิ้นปีนั้นได้มีการเสนอข้อเสนอนี้เข้าในสภานิติบัญญัติฮ่องกง ไม่นานหลังมีการทำแบบสำรวจในฮ่องกงพบว่าเจ็ดในสิบคนเชื่อว่าร้านอาหารประเภทนี้ควรได้รับการขึ้นทะเบียนทางวัฒนธรรมของยูเนสโกใด ๆ ก็ตาม กระนั้น ฉ่าช้านแท้ง ยังไม่ได้รับการขึ้นทะเบียนใด ๆ จากยูเนสโก
ในปี 2014 อาหารยอดนิยมใน ฉ่าช้านแท้ง จำนวนหนึ่ง ได้แก่ ชานม, ยฺวิ้นเยิ้ง (ชานมผสมกาแฟ), ขนมปังสัปปะรด และ ทาร์ตไข่ ได้รับการขึ้นทะเบียนเป็นมรดกทางวัฒนธรรมที่จับต้องไม่ได้ของฮ่องกงเป็นชุดแรก
บริการสุขภาพแห่งชาติ

ตราของ
บริการสุขภาพแห่งชาติ
เอ็นเอชเอส ประเทศอังกฤษ
เอชเอสซี ประเทศไอร์แลนด์เหนือ
เอ็นเอชเอส ประเทศสกอตแลนด์
เอ็นเอชเอส เวลส์
บริการสุขภาพแห่งชาติ (อังกฤษ: National Health Service) หรือ เอ็นเอชเอส (NHS) เป็นคำกว้าง ๆ ใช้เรียกระบบบริการสุขภาพที่รัฐบาลเป็นผู้อุดหนุนในสหราชอาณาจักร นับตั้งแต่ปี 1948 ระบบเอ็นเอชเอสได้รับการอุดหนุนจากงบประมาณภาษี ปัจจุบันมีระบบสามระบบที่เรียกชื่อว่า "เอ็นเอชเอส" (เอ็นเอชเอส อังกฤษ, เอ็นเอชเอส สกอตแลนด์ และเอ็นเอชเอส เวลส์) ส่วนในไอร์แลนด์เหนือมีเอชเอสซี (HSC) แต่ยังคงเรียกกันในท้องถิ่นว่า "เอ็นเอชเอส" ระบบทั้งสี่ตั้งขึ้นในปี 1948 เพื่อเป็นการปฏิรูปสังคมครั้งใหญ่หลังสงครามโลกครั้งที่สองสิ้นสุด หลักการในการก่อตั้ง NHS คือการเป็นระบบสุขภาพที่ครอบคลุม เป็นสากล และไม่มีค่าใช้จ่าย ให้บริการตามความจำเป็นทางการแพทย์ ไม่ใช่ตามอำนาจการจ่ายของบุคคล แต่ละระบบให้บริการสุขภาพที่มีระดับไม่มีค่าใช้จ่ายแตกต่างกันไป ยกเว้นเพียงบริการทันตกรรมและบริการโดยจักษุแพทย์ ในประเทศอังกฤษ ผู้ป่วยของเอ็นเอชเอสจะต้องจ่ายค่ายา ยกเว้นผู้ป่วยที่อายุมากกว่า 60 ปี และผู้ได้รับประโยชน์พิเศษจากรัฐบาล
เอ็นเอชเอสในทั้งสี่ประเทศรวมกันว่าจ้างงานจำนวน 1.6 ล้านตำแหน่งในปี 2015–2016 ด้วยงบประมาณรวม 136,700 ล้านปอนด์ ในปี 2014 ผู้ให้บริการทางการแพทย์ทั้งสหราชอาณาจักรอยู่ที่ 2,165,043 คน คิดเป็นอังกฤษ 1,789,586 คน, สกอตแลนด์ 198,368 คน, เวลส์ 110,292 คน และไอร์แลนด์เหนือ 66,797 คน ในปี 2017 ในสหราชอาณาจักรมีพยาบาลขึ้นทะเบียนแล้วรวม 691,000 คน ลดลง 1,783 คนจากปีก่อน เป็นครั้งแรกที่จำนวนพยาบาลในระบบลดลงนับตั้งแต่ปี 2008 ทุก ๆ 24 ชั่วโมงจะมีผู้ป่วยเข้าสู่ระบบหนึ่งล้านคน และด้วยจำนวนผู้ให้บริการ 1.7 ล้านคน เอ็นเอชเอสเป็นผู้จ้างงานที่ใหญ่ที่สุดอันดับห้าของโลก และยังถือเป็นหน่วยงานรัฐบาลที่ไม่ใช่ทางการทหารที่ใหญ่ที่สุดในโลก
สำหรับการซื้อยา เอ็นเอชเอสทั้งสี่มีอำนาจทางตลาดที่สูงมากจนส่งผลต่อราคายาในระดับโลก และโดยทั่วไปแล้วจะพยายามคิดราคายาให้ต่ำ ระบบการประเมินยาของสหราชอาณาจักรยังถูกนำไปประบใช้หรือนำไปใช้ในอีกหลายประเทศทั่วโลก
ผู้มีสิทธิเข้ารับการรักษา

ทุกบุคคลที่อาศัยอยู่ในสหราชอาณาจักรสามารถใช้บริการของเอ็นเอชเอสได้โดยไม่ต้องจ่ายค่าบริการเต็มจำนวน อย่างไรก็ตาม มีทันตกรรมเอ็นเอชเอส และบริการจักษุแพทย์ที่เรียกค่าบริการตามมาตรฐานที่ตั้งไว้แตกต่างกันไปตามสี่ระบบของสี่ประเทศ ผู้ป่วยส่วนใหญ่ต้องจ่ายค่ายาเอง ยกเว้นเพียงบางส่วนเท่านั้น
อะไนริน เบวัน เขียนเกี่ยวกับการครอบคลุมระบบเอ็นเอชเอสถึงผู้ที่เดินทางจากต่างประเทศมายังสหราชอาณาจักรไว้ในปี 1952 ว่า "ดูจะเป็นการไม่ฉลาดและใจแคบที่จะสงวนบริการไม่เสียค่าใช้จ่ายนี้ไว้ไม่ให้ผู้เดินทางมาบริเตนได้รับบริการ เราจะแยกผู้เดินทางเข้ามาออกจากทุกคนอย่างไรเล่า? พบเมืองบริเตนทุกคนต้องพกบัตรประชาชนติดตัวไปตลอดทุกที่ที่ไป เพื่อพิสูจน์ว่าตนไม่ใช่ผู้เดินทางมาบริเตนงั้นหรือ? ถ้าจะแยกแพะกับแกะออกจากกัน ทั้งคู่ [ทั้งแพะและแกะ] ก็ต้องระบุตัวตนของตนเองไว้ด้วย ความพยายามที่เริ่มต้นเป็นการเก็บเอ็นเอชเอสไว้กับแค่พวกเรา ในภายหลังจะกลายมาเป็นเหตุรำคาญใจสำหรับทุก ๆ คนแทน"
การขยายสิทธิรักษาโดยไม่เสียค่าใช้จ่ายไปยังบุคคลที่ไม่ใช่พลเมืองสหราชอาณาจักรถูกจำกัดอย่างมาก และมีข้อกำหนดควบคุมการเก็บค่าบริการสุขภาพของผู้เดินทางมาจากต่างประเทศประกาศใช้ใหม่ในปี 2015
แหล่งข้อมูลอื่น

Official website of the NHS in England
Official website of NHS Scotland
Official website of NHS Wales เก็บถาวร 2020-05-02 ที่ เวย์แบ็กแมชชีน
Official website of Health and Social Care in Northern Ireland
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  อิสราเอล  สหรัฐ 2  เช็กเกีย 
อื่น ๆ:  มิวสิกเบรนซ์ ค่ายเพลง
จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2512 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบไปด้วยจังหวัดอุตรดิตถ์ทั้งจังหวัด
| ผลการเลือกตั้งสมาชิกสภาผู้แทนราษฎร เขต 1 จังหวัดอุตรดิตถ์> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดอุตรดิตถ์> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดอุตรดิตถ์> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดอุตรดิตถ์> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดอุตรดิตถ์> % | ผลการเลือกตั้งสมาชิกสภาผู้แทนราษฎร เขต 1 จังหวัดอุตรดิตถ์> ± |
| --- | --- | --- | --- | --- | --- |
|  | สังคมชาตินิยม   | บรรลือ น้อยมณี (1) | 33,206 |  |  |
|  | ธรรมสังคม   | เรืออากาศตรี บุญยง วัฒนพงศ์ (4)* | 32,340 |  |  |
|  | สังคมนิยมแห่งประเทศไทย   | เปรม มาลากุล ณ อยุธยา (16) | 17,802 |  |  |
|  | สังคมชาตินิยม   | สมพงษ์ หาญประเสริฐ (2)✔ | 14,826 |  |  |
|  | ชาติไทย  | เสริม โลกเลื่อง (10)* | 14,433 |  |  |
|  | ธรรมสังคม   | พึ่ง ศรีจันทร์ (6)✔ | 14,129 |  |  |
|  | ธรรมสังคม   | ปรีดี อู่ทรัพย์ (5) | 13,831 |  |  |
|  | ชาติไทย  | เหรียญชัย จอมสืบ (12) | 13,680 |  |  |
|  | สันติชน   | สิบเอก สนิทพงษ์ มุกดาสนิท (18) | 13,216 |  |  |
|  | สังคมชาตินิยม   | ส่ง ศัลยพงษ์ (3)✔ | 13,190 |  |  |
|  | ประชาธิปัตย์   | พลอย ค้ำชู (23) | 9,433 |  |  |
|  | กิจสังคม  | เที่ยง กลิ่นอุดม (8) | 9,383 |  |  |
|  | ประชาธิปัตย์   | พิสุทธิ์ ไวเปีย (22) | 6,055 |  |  |
|  | ประชาธิปัตย์   | เงิน แดงสอน (15) | 5,535 |  |  |
|  | กิจสังคม  | เลื่อน นิติรัช (7) | 4,575 |  |  |
|  | ชาติไทย  | นานา วิจิตรกูล (11) | 4,202 |  |  |
|  | พลังใหม่   | บรรพต บุญชื่น (13) | 3,958 |  |  |
|  | สันติชน   | ชลอม พ่วงบางโพ (17) | 3,570 |  |  |
|  | กิจสังคม  | ม่วง ยังผ่อง (9) | 2,739 |  |  |
|  | ฟื้นฟูชาติไทย   | บุญมา คงถาวร (20) | 2,610 |  |  |
|  | ประชาธิปัตย์   | สมัคร พิพิธภักดี (21) | 2,237 |  |  |
|  | ประชาธิปไตย (พ.ศ. 2517)   | ดำรง โกมลบุณญ์ (14) | 1,651 |  |  |
|  | ฟื้นฟูชาติไทย   | จ่าสิบเอก ชัช เลี้ยงเชื้อ (19) | 1,126 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: สังคมชาตินิยม   ได้ที่นั่งจาก สหประชาไทย  
: ธรรมสังคม   ได้ที่นั่งจาก ไม่สังกัดพรรค  
: สังคมนิยมแห่งประเทศไทย   ชนะที่นั่ง (เขตเลือกตั้งใหม่)
ดูเพิ่ม

จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
จังหวัดอุตรดิตถ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดอุตรดิตถ์ พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง